Atunci când Serbia a fost invadată în 1915 el s-a alăturat Armatei Sârbe aflată în retragere prin Albania și s-a întors cu Armata Sârbă victorioasă, atunci când Belgradul a fost eliberat în ultimele zile ale războiului. El a fost cunoscut ca un mare prieten al Serbiei și al poporului sârb și după război a decis să rămână și să trăiască în Regatul Iugoslaviei. La invitația guvernului sârb a desfășurat o investigație cu privire la atrocitățile comise de maghiari, germani și bulgari în Serbia în timpul Primului Război Mondial și și-a publicat rapoartele în revistele științifice europene. A făcut parte din delegația guvernului sârb la Conferința de Pace de la Paris din 1919. A descoperit fotografii propagandistice realizate de Armata Austro-Ungară în care erau prezentate atrocitățile comise împotriva poporului sârb.